Diari Oficial de la Generalitat Valenciana


Sumari del DOGV 7779, del 11-05-2016 (2016/3267)

RESOLUCIÓ de 9 de maig de 2016, del director general de Relacions amb les Corts, per la qual es disposa la publicació de l'addenda de pròrroga del conveni subscrit el 14 d'abril de 2014 entre l'Institut Nacional de la Seguretat Social i la Generalitat per a la realització d'actuacions conjuntes en relació amb els treballadors afectats de patologies derivades de la utilització laboral de l'amiant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7779

Data del DOGV
:   11-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3267


Data del document
:   09-05-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 9 de maig de 2016, del director general de Relacions amb les Corts, per la qual es disposa la publicació de l'addenda de pròrroga del conveni subscrit el 14 d'abril de 2014 entre l'Institut Nacional de la Seguretat Social i la Generalitat per a la realització d'actuacions conjuntes en relació amb els treballadors afectats de patologies derivades de la utilització laboral de l'amiant. [2016/3267]  
L'Institut Nacional de la Seguretat Social i la Generalitat, a través de la Conselleria de Sanitat Universal i Salut Pública, han subscrit, prèvia tramitació reglamentària, el dia 29 de març de 2016, l'addenda de pròrroga del conveni per a la realització d'actuacions conjuntes en relació amb els treballadors afectats de patologies derivades de la utilització laboral de l'amiant.  
En compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, és procedent la publicació en el Diari Oficial de la Comunitat Valenciana de l'addenda esmentada, que ha quedat inscrita en el Registre de Convenis de la Generalitat amb el número 308/2016 i que figura com a annex d'aquesta resolució.  
  
València, 9 de maig de 2016.- El director general de Relacions amb les Corts: Antonio Torres Salvador.  
  
  
Addenda de pròrroga al conveni de col·laboració entre l'Institut Nacional de la Seguretat Social i la Conselleria de Sanitat de la Generalitat, per a la realització d'actuacions conjuntes en relació amb els treballadors afectats de patologies derivades de la utilització laboral de l'amiant, formalitzat a Madrid el 14 d'abril de 2014  
  
Madrid, 29 de març de 2016  
  
Se subscriu la present addenda per a fer constar:  
1. Que, amb data 14 d'abril de 2014, la Direcció General de l'Institut Nacional de la Seguretat Social i la llavors denominada Conselleria de Sanitat de la Generalitat, actualment Conselleria de Sanitat Universal i Salut Pública, van formalitzar el conveni de col·laboració indicat en l'encapçalament, de naturalesa administrativa i exclòs de l'aplicació del Text Refós de la Llei de Contractes del Sector Públic, aprovada pel Reial Decret Legislatiu 3/2011, de 14 de novembre (BOE 16.11.2011), conveni inscrit en el Registre de Convenis de la Generalitat amb el número 654/2014.  
2. Que en la clàusula huitena del conveni esmentat es preveu la vigència d'un any, que es pot prorrogar de forma expressa en document protocol·litzat, abans de l'expiració per acord mutu, per períodes anuals, amb la duració màxima de quatre anys des de l'entrada en vigor.  
  
3. Que, amb data 7 d'abril de 2015, la Direcció General de l'Institut Nacional de la Seguretat Social i la Conselleria de Sanitat de la Generalitat, van formalitzar una addenda de pròrroga del conveni de col·laboració indicat en l'encapçalament amb la finalitat de prorrogar-lo per un període anual, del 15 d'abril de 2015 al 14 d'abril de 2016.  
  
4. Que les parts firmants del conveni esmentat el prorroguen per un període anual, des del 15 d'abril de 2016 fins al 14 d'abril de 2017. La subscripció d'aquesta pròrroga de conveni ha sigut aprovada per l'Acord del Consell de data de 23 de març de 2016.  
En prova de conformitat amb el que s'ha expressat, firmen la present addenda, per duplicat, en el lloc i la data indicats.  
  
La directora general de l'Institut Nacional de la Seguretat Social: María Eugenia Martín Mendizábal.  
La consellera de Sanitat Universal i Salut Pública de la Generalitat: Carmen Montón Giménez.